stanford-oval/wikipedia huggingface dataset:
Stanley Caine

| Stanley Caine> Stanley Victor Micklewhite.Henkilötiedot |
| --- | --- |
Syntynyt: lokakuu 1935 Southwark, Lontoo, Englanti, Iso-Britannia
Kuollut: 13. tammikuuta 2013 (77 vuotta) Ruislip, Lontoo, Englanti, Iso-Britannia
Kansalaisuus:   Yhdistynyt kuningaskunta
Ammatti:  näyttelijä
Sukulaiset:  Michael Caine
Aiheesta muualla
IMDb 
Stanley Caine (alun perin Stanley Victor Micklewhite; lokakuu 1935 – 13. tammikuuta 2013) oli englantilainen näyttelijä. Hän oli näyttelijä Michael Cainen pikkuveli. Hänet tunnetaan kenties parhaiten veljensä tähdittämästä rikoselokuvasta Riehakas ryöstö, jossa hän esitti ryöstäjäporukan jäsentä Cocoa.
Cainella diagnosoitiin leukemia vuonna 2008. Hän kuoli nukkuessaan kotonaan tammikuussa 2013.
Filmografia

Softly, Softly (1966)
Miljardin dollarin aivot (Billion Dollar Brain) (1967)
Likaista peliä (Play Dirty) (1969)
Riehakas ryöstö (The Italian Job) (1969)
Aiheesta muualla

Stanley Caine Internet Movie Databasessa. (englanniksi)
Sylvia Geszty

Sylvia Geszty
Sylvia Geszty (1934 Budapest – 15. joulukuuta 2018 Stuttgart) oli unkarilaissyntyinen oopperalaulaja, joka oli äänialaltaan sopraano.
Geszty opiskeli Franz Lisztin musiikkiakatemiassa ja teki debyyttinsä Unkarin valtionoopperassa vuonna 1959. Hän teki ensimmäiset esiintymisensä Itä-Berliinissä vuonna 1961 ja asettui sinne pysyvästi. Geszty lauloi vuoteen 1970 saakka sekä Staatsoper Unter den Lindenissä että Komische Oper Berlinissä. Hän esiintyi 1960–1970-luvuilla myös Hampurin valtionoopperassa. Geszty muutti vuonna 1970 Stuttgartiin ja sai kiinnityksen Staatsoper Stuttgartiin. Hän teki lisäksi vierailuja Bayerische Staatsoperissa.
Geszty teki Covent Garden -debyyttinsä vuonna 1966. Hän esiintyi lisäksi muun muassa Glyndebournen oopperafestivaalilla, Pariisissa, Brysselissä, Moskovassa, Amsterdamissa, Wienissä, Buenos Airesissa ja Los Angelesissa. Geszty tuli tunnetuksi varsinkin Zerbinettan roolista Ariadne auf Naxoksessa ja Yön kuningattaren roolista Taikahuilussa. Muihin tärkeisiin rooleihin kuului Lucia di Lammermoorin nimiosa.
Geszty opetti muiden muassa Melanie Dieneriä, Anke Sieloffia, Annette Luigia ja Marlis Peterseniä. Hänelle myönnettiin Saksan demokraattisen tasavallan taidepalkinto vuonna 1966 ja Kammersängerin-arvonimi vuonna 1968. Geszty perusti kansainvälisen koloratuurikilpailun vuonna 1988 ja työskenteli oopperaohjaajana ensimmäisen kerran vuonna 1998.
Staattinen paine

Staattinen paine tarkoittaa ilmakehässä yläpuolella olevan ilmamassan painosta johtuvaa painetta. Nesteen yhteydessä puhutaan hydrostaattisesta paineesta. Ilmakehän paine vaihtelee sääilmiöiden mukaan noin välillä 950 hPa–1050 hPa ja standardi-ilmakehän paineeksi on sovittu 1013,25 hPa merenpinnan tasolla.
Stanley Cavell

Stanley Cavell
Stanley Louis Cavell (1. syyskuuta 1926 Atlanta, Georgia – 19. kesäkuuta 2018) oli yhdysvaltalainen filosofi. Hän oli estetiikan ja yleisen arvoteorian Walter M. Cabot -oppituolin professori Harvardin yliopistossa.
Cavellia on luonnehdittu laaja-alaisimmaksi elossa olevaksi amerikkalaisfilosofiksi. 
Analyyttisen kielifilosofian lisäksi hän on myös osallistunut dialogiin mannermaisen filosofian edustajien kanssa.
Teoksia

Must We Mean What We Say? (1969)
The World Viewed: Reflections on the Ontology of Film (1971); 2. laajennettu painos (1979)
The Senses of Walden (1972)
The Claim of Reason: Wittgenstein, Skepticism, Morality, and Tragedy (1979)
Pursuits of Happiness: The Hollywood Comedy of Remarriage (1981)
Themes Out of School: Effects and Causes (1984)
Disowning Knowledge: In Six Plays of Shakespeare (1987); 2. painos: Disowning Knowledge: In Seven Plays of Shakespeare (2003)
In Quest of the Ordinary: Lines of Scepticism and Romanticism (1988)
This New Yet Unapproachable America: Lectures after Emerson after Wittgenstein (1988)
Conditions Handsome and Unhandsome: The Constitution of Emersonian Perfectionism (1990)
A Pitch of Philosophy: Autobiographical Exercises (1994)
Philosophical Passages: Wittgenstein, Emerson, Austin, Derrida (1995)
Contesting Tears: The Melodrama of the Unknown Woman (1996)
Emerson's Transcendental Etudes (2003)
Cities of Words: Pedagogical Letters on a Register of the Moral Life (2004)
Philosophy the Day after Tomorrow (2005)
Little Did I Know (2010)
Aiheesta muualla

Stanley Cavell, Harvard Philosophy Department (englanniksi)
A Philosopher Goes to the Movies: Conversation with Stanley Cavell (Arkistoitu – Internet Archive) (englanniksi)
Tomi Kiilakoski. Hukassa ja sanoilleen vieraana. Stanley Cavell kasvatuksesta. (Arkistoitu – Internet Archive) Kasvatus & aika 2/2013
Sukkinaattidehydrogenaasi

Sukkinaattidehydrogenaasi (PDB 1NEK) rakenne, jossa näkyvät sen kofaktorit.
Sukkinaattidehydrogenaasi, yksi sitruunahappokierron entsyymeistä, on mitokondrion sisäkalvon entsyymi. Se pelkistää sukkinaattia trans-fumaraatiksi ja siirtää vapautuneet elektronit FAD-molekyylille, jonka kautta ne siirtyvät eteenpäin elektroninsiirtoketjussa.
Aiheesta muualla

Kuvia tai muita tiedostoja aiheesta Sukkinaattidehydrogenaasi Wikimedia Commonsissa
Staattinen

Staattinen voi tarkoittaa seuraavia asioita:
Staattinen, (fysiikkaan liittyvä termi) muuttumaton, (paikallaan) pysyvä / tasapainossa oleva
SRAM eli staattinen RAM-muisti, muistityyppi
Staattinen analyysi, tietokoneohjelmien analysointia niitä suorittamatta
Staattinen köysi, laskeutumis- / työköysi ilman jousto-ominaisuutta. Vastakohtana dynaaminen kiipeilyköysi
Staattinen paine, ilmakehän paine
Staattinen suoja, oikeustermi
Staattinen sähkö eli hankaussähkö
Tohtori Staattinen, sarjakuvahahmo
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Staattinen”, voi hakea sivunnimihaulla, laajalla sivunnimihaulla tai tekstihaulla.
Sylvia Earle

Sylvia Alice Earle (s. 30. elokuuta 1935) on yhdysvaltalainen meribiologi ja tutkimusmatkailija. Hänen tieteellinen työnsä on keskittynyt merileviin. Hän on myös kirjoittanut kirjoja ja dokumentteja, joissa varoitetaan liikakalastuksen ja merten saastumisen vaaroista. Earle kuului laitesukelluksen uranuurtajiin. Yli 40 vuotta kestäneellä urallaan hän johti yli 50 tutkimusmatkaa ja vietti yli 7000 tuntia sukelluksissa. Hän on yksi vedenalaisia kulkuneuvoja kehittävän yrityksen perustajista. 1990-luvun alussa hän oli NOAA:ssa johtavana tutkijana.
Earle oppi laitesukelluta opiskellessaan Floridan osavaltionyliopistossa. Hän suoritti siellä kandidaatin tutkinnon kasvitieteessä vuonna 1955. Maisteriksi hän jatkoi Pohjois-Carolinassa Duken yliopistossa, ja väitöstyössään hän tutki Meksikonlahden leviä, joista hän keräsi yli 20 000 näytettä.
1970-luvulta alkaen Earle osallistui National Geographic Societyn vedenalaisten dokumenttien ja kirjojen tuotantoon. Tutkijanurallaan hän julkaisi yli sata artikkelia.
Sukkapuikkokapina Live

| Sukkapuikkokapina Live Juustopäät |
| --- | --- | --- |

Studioalbumin tiedot
 Julkaistu: 4. joulukuuta 2020
 Tyylilaji: punk rock
 Kesto: 37.32
 Levy-yhtiö: Love Is Punk, Universal Music
Juustopäiden muut julkaisut
| Jäljet 2015 | Sukkapuikkokapina Live 2020 | Mitä järkee 2022 |
Sukkapuikkokapina Live on punkyhtye Juustopäiden livealbumi, joka julkaistiin 4. joulukuuta 2020.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Kun tyttö rakastui punkkariin | 3.05 |  |  |  |  |  |  |  |
| 2. | Punainen lumi | 3.27 |  |  |  |  |  |  |  |
| 3. | Kiitos ja näkemiin | 3.06 |  |  |  |  |  |  |  |
| 4. | Sukkapuikkokapina | 2.36 |  |  |  |  |  |  |  |
| 5. | Maailmanpyörä | 2.52 |  |  |  |  |  |  |  |
| 6. | Turha potku | 2.13 |  |  |  |  |  |  |  |
| 7. | Mä oon sekaisin | 4.03 |  |  |  |  |  |  |  |
| 8. | Valistuslaulu | 1.50 |  |  |  |  |  |  |  |
| 9. | Aggressiivinen lapsi | 2.33 |  |  |  |  |  |  |  |
| 10. | V.P.K. | 1.34 |  |  |  |  |  |  |  |
| 11. | Elämän pitkä katu | 2.13 |  |  |  |  |  |  |  |
| 12. | Pilviin taivaisiin | 2.08 |  |  |  |  |  |  |  |
| 13. | Et mua saa | 2.19 |  |  |  |  |  |  |  |
| 14. | Vierivä kivi | 1.19 |  |  |  |  |  |  |  |
| 15. | Repe | 2.08 |  |  |  |  |  |  |  |
Sukkien euroelämää

| Sukkien euroelämää |
| --- | --- |
 Elokuvan juliste, Matti Väisänen, 1999.
Ohjaaja:  John Webster
Käsikirjoittaja:  John Webster
Tuottaja:  Heta Koppelomäki Mikael Wahlforss
Säveltäjä:  Matti Piri
Kuvaaja:  Tuomo Virtanen
Leikkaaja:  Riitta Poikselkä
Valmistustiedot
Valmistusmaa:  Suomi
Tuotantoyhtiö:  Epidem Hot Rats Productions Pandora Film / Triangel Art Films
Ensi-ilta:  12. toukokuuta, 1999
Kesto:  74 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Sukkien euroelämää on John Websterin ohjaama ja käsikirjoittama suomalainen yhteiskunnallinen dokumenttielokuva sekä poliittinen satiiri vuodelta 1999.
Elokuva käsittelee Euroopan unionin hallinnollista järjestelmää sekä järjestelmässä toimivia yksilöitä. Dokumentin lähestymistapa on vertauskuvallinen. Webster kiinnitti radiolähettimiä sukkiin, jotka hän lähetti Pertti Paasion mukana Brysseliin. Elokuvassa kuvataan kadonneiden sukkien etsinnän kautta Euroopan unioniin liittyvää byrokratiaa.
Palkinnot ja ehdokkuudet

Elokuva voitti vuoden 1999 Tampereen elokuvajuhlilla Risto Jarva -palkinnon.
Technos Japan Corporation

| Technos Japan Corp>  |
| --- | --- |

Perustettu:  1981
Lakkautettu:  1996
Toimitusjohtaja:  Kunio Taki
Kotipaikka:   Tokio, Japani
Toimiala:  videopeliteollisuus
Tuotteet:  videopelit
Tytäryhtiöt:  American Technos Inc.
Infobox OKVirheellinen NIMI-arvo: 
Technos Japan Corporation oli japanilainen videopelejä kehittävä ja julkaiseva yritys, joka oli toiminnassa vuosina 1981-1996.
Pelitalo muistetaan lähinnä Double Dragon ja Nekketsu Kōha Kunio-kun (johon kuului mm. River City Ransom) -pelisarjoista. Pelitalon perustivat 1981 kolme Data Eastin entistä työntekijää, mukaan lukien Kunio Taki, jonka mukaan myös Nekketsu Kōha Kunio-kun -sarja nimettiin. Technosilla oli myös Yhdysvalloissa tytäryhtiö American Technos Inc. julkaisemassa heidän pelejään.
Technosin ensimmäinen peli oli vuonna 1982 julkaistu Minky Monkey. Ensimmäisten pelien julkaisijana toimi useimmiten Data East tai Taito. 1986 julkaistu Nekketsu Kōha Kunio-kun ja sitä seurannut Double Dragon -sarja tekivät Technosista tunnetun beat 'em up -tyylisten pelien kehittäjän. Technos myös teki useita urheilupelejä, kuten Tag Team Wrestling, Karate Champ ja Super Spike V'Ball.
Toimintansa Technos lopetti 1996 taloudellisten ongelmien vuoksi. Technosin sulkemisen jälkeen kaikki oikeudet sen pelisarjoihin siirtyivät yritykselle nimeltä Million Corp., jossa on mukana entisiä Technosin työntekijöitä. Lopulta kesäkuussa 2015 Million myi kaikkien Technosin pelisarjojen oikeudet pelitalo Arc System Worksille.
Pelit > Pelihallit

Minky Monkey: 1982
Zeroize: 1983
Eggs (Japanese: Scrambled Egg): 9/1983
Dommy: 1983
Tag Team Wrestling (Japanese: The Big Pro-Wrestling!): 12/1983
Twin Lever: 1984
Karate Champ: 7/1984
Karate Champ: Player vs. Player: 9/1984
Shusse Ōzumō: 1984
Mysterious Stones: 11/1984
Acrobatic Dog-Fight (Japanese: Dog-Fight: Batten O'Hara no Sucharaka Kuuchuu-sen): 1984
Suchiyarach: 1985
Bogey Manor: 1985
Mat Mania (Japanese: Exciting Hour): 1985
Mania Challenge: 1986
Battle Lane Vol. 5: 1986
Renegade (Japanese: Nekketsu Kōha Kunio-kun): 5/1986
Xain'd Sleena (American title: Solar Warrior; European title: Soldier of Light): 11/1986
Double Dragon: 6/1987
Super Dodge Ball (Japanese: Nekketsu KōKō Dodgeball Bu): 11/1987
China Gate (Japanese: Sai Yu Gou Ma Roku): 3/1988
Double Dragon II: The Revenge: 6/1988
U.S. Championship V'Ball: 12/1988
WWF Superstars: 7/1989
Block Out: 10/1989
The Combatribes: 6/1990
Double Dragon 3: The Rosetta Stone (developed by East Technology): 11/1990
WWF Wrestlefest: 7/1991
Shadow Force: 6/1993
Pelit > Family Computer/Nintendo Entertainment System

Renegade (Japanese: Nekketsu Kōha Kunio-kun): 4/17/1987
Double Dragon: 4/8/1988
Super Dodge Ball (Japanese: Nekketsu KōKō Dodgeball Bu): 7/26/1988
River City Ransom (Japanese: Downtown Nekketsu Monogatari; PAL version: Street Gangs): 4/25/1989
Super Spike V'Ball (Japanese: U.S. Championship V'Ball): 11/10/1989
Double Dragon II: The Revenge: 12/22/1989
Nintendo World Cup (Japanese: Nekketsu KōKō Dodgeball Bu Soccer Hen): 5/18/1990
Downtown Nekketsu Kōshinkyoku Soreyuku Daiundōkai: 10/12/1990
Double Dragon III: The Sacred Stones (Japanese: Double Dragon III: The Rosetta Stone): 2/22/1991
Sugoro Quest: 6/28/1991
Downtown Special: Kunio-kun no Jidaigeki dayo Zen'in Shūgō: 7/26/1991
Ike Ike! Nekketsu Hockey Bu: Subette Koronde Dairantō (announced in the U.S. as Crash 'n the Boys: Ice Challenge, but was unreleased): 2/7/1992
Crash 'n the Boys: Street Challenge (Japanese: Bikkuri Nekketsu Shinkiroku: Harukanaru Kin Medal): 6/26/1992
Nekketsu Kakutō Densetsu: 12/23/1992
Kunio-kun no Nekketsu Soccer League: 4/23/1993
Nekketsu Street Basket: Ganbare Dunk Heroes: 12/17/1993
Block Out : Unreleased
Pelit > Game Boy

Double Dragon: 7/20/1990
Double Dragon II (Japanese: Nekketsu Kōha Kunio-kun: Bangai Rantō Hen) 12/7/1990
Nintendo World Cup (Japanese: Nekketsu Kōkō Soccer Bu: World Cup Hen): 4/26/1991
Nekketsu Kōkō Dodgeball Bu: Kyōteki! Dodge Soldier no Maki (Game Boy version of Super Dodge Ball released only in Japan): 11/8/1991
Downtown Nekketsu Kōshinkyoku: Dokodemo Daiundōkai: 7/24/1992
Bikkuri Nekketsu Shinkiroku: Dokodemo Kin Medal: 7/16/1993
Downtown Special: Kunio-kun no Jidaigeki dayo Zen'in Shūgō: 12/22/1993
Taiyō no Tenshi Marlowe: Ohana Batake no Dai Panic!: 5/27/1994
Nekketsu! Beach Volley dayo: Kunio-kun: 7/29/1994
Pelit > Super NES/Super Famicom

Shodai Nekketsu Kōha Kunio-kun: 8/7/1992
Super Double Dragon (Japanese: Return of Double Dragon): 10/16/1992
The Combatribes: 12/23/1992
Kunio-kun no Dodgeball dayo Zen'in Shūgō: 8/6/1993
Downtown Nekketsu Baseball Challenge: 12/17/1993
Shin Nekketsu Kōha: Kunio-tachi no Banka (developed by Almanic): 4/29/1994
Kunio no Oden: 5/27/1994
Popeye: Ijiwaru Majo Sea Hag no Maki: 8/12/1994
Funaki Masakatsu no Hybrid Wrestler: Tōgi Denshō: 10/21/1994
Sugoro Quest ++: Dicenics: 12/9/1994
Dun Quest: Mashin Fūin no Densetsu: 7/21/1995
Pelit > Game Gear

Popeye: Beach Volleyball: 8/12/1994
Pelit > PlayStation

Geom Cube (3D puzzle game similar to Blockout): 12/22/1994
Pelit > Neo Geo

Double Dragon: 2/1995
Voltage Fighter Gowcaizer (Japanese: Chōjin Gakuen Gowcaizer): 9/1995
Super Dodge Ball (Japanese: Kunio no Nekketsu Dodgeball Densetsu): 1996
Aiheesta muualla

Arc System Worksin Technos-pelien kotisivut (japaniksi)
Terebovlja

| Terebovlja ukr>  Теребо́вля puol. Trębowla |
| --- | --- |
 Näkymä vuorilta
 lippu:  vaakuna
 Terebovlja
 Koordinaatit: 49°18′2″N, 25°41′58″E 
Valtio:   Ukraina
Alue:  Ternopilin alue
Piiri:  Ternopilin piiri
Terebovl:  800–1000-luku
Kaupungiksi:  alk. 1939
Pinta-ala:  
 – Kokonaispinta-ala:  8,6, 10,69 e. 10,7 tai 11,0 km²
Aikavyöhyke:  UTC+2
 – Kesäaika:  UTC+3
Postinumero:  48100, 48101
Suuntanumero(t):  +380 3551
Rekisterikilpi:  XO, EO (v. 2021 lähtien)
 
 terebovlya.city terebotg.in.ua 
Infobox OKVirheellinen NIMI-arvo: 
Terebovlja (ukr. Теребовля, puol. Trębowla) on kaupunki Ternopilin piirissä Ternopilin alueella Seretin suurimman sivujoen Hniznan laaksossa Ukrainassa.
Galitsian historiallisella alueella Länsi-Ukrainassa sijaitseva Terebovlja oli vuosina 1366–1772 ja 1918–1939 osa Puolaa, 1772–1918 osa niin Itävallan arkkiherttua- ja keisarikuntaa kuin Itävalta-Unkaria, vuosina 1941–1944 se kuului natsi-Saksaan ja 1939–1941 ja 1944–1991 Neuvostoliittoon. Kaupunki levittäytyy Hniznajoen molemmin puolin lähellä sen yhtymäkohtaa Seretiin noin 33 kilometriä Ternopilista ja on yksi Länsi-Ukrainan vanhimmista kaupungeista. Entisessä ruhtinaskunnan pääkaupungissa Terebovljassa on nykyisin 41 arkkitehtonista monumenttia.
Vuonna 1996 Terebovljalle myönnettiin valtion historiallisen ja arkkitehtonisen suojelualueen asema.
Nimi

Kaupungin nimen alkuperästä on useita versioita. Ensimmäisen mukaan nimi Terebovlja tulee vanhasta slaavilaisesta henkilönnimestä. Joissakin lähteissä kielitieteilijä Jaroslav Rudnitskin väittämänä paikannimen pitäisi johtua Kiovan Rusin aikaisesta suvun nimestä Tereboslav tai Terebislav ja M. Hudašin vahvistamana Terebovit-nimestä, mutta tällaisten ruhtinaiden olemassaolosta ei kuitenkaan löytynyt lähdevahvistusta. Puolalainen 1800-luvun historioitsija Joachim Lelewel yhdistää toponyymin kuitenkin daakialaisten ensimmäisellä vuosisadalla jKr. perustettuun Trifulyon-nimiseen asutukseen. Yhtenä vaihtoehtona pidetään kaupungin nimen johtuneen verbistä "hävittää" silloin, kun ensimmäiset uudisasukkaat "hävittivät" taikka repivät puut irti juuriltaan ja asettuivat tänne asumaan. Ukrainan kielessä on monin paikoin vieläkin säilynyt substantiivi "terebivlja", jolla viitataan pensaikoista raivattuun Terebovljan nykyiseen sijaintipaikkaan ja joka muinaisina aikoina oli vuosisatoja vanhojen uinuvien metsien peitossa.
| 0 | 1 | 2 |
| --- | --- | --- |
| ” | И рче Володимиръ: «Теребите путь и мосты мостите» – хотяше бо ити на Ярослава, на сына своего, но разболѣся." Ja puheessaan Volodimir sanoi: ”Raivatkaa teitä ja rakentakaa siltoja” – mennäkseen Jaroslavia vastaan, mutta hän sairastui.  | ” |
– Въ лѣто 6522. Повесть временных лет. (Kesällä vuonna 6522. Kertomus menneistä ajoista
Tarinan mukaan kaupungin nimi johtuu muinaisitäslaavinkielisestä sanasta "тереб", "terebyty" tai "trebyty", joka tarkoittaa raivata, kaataa tai kitkeä metsää irti juuriltaan ja joka mainitaan ensimmäisen kerran "Kertomuksessa menneistä ajoista" vuonna 1014 Vladimir Suuren puheessa, kun hän valmistui sotaretkelle poikaansa Jaroslavia vastaan. Uskottiin myös messujen ja tärkeimpien mm. Ivan Kupalan juhlayön viettojen vaikuttaneen siihen, että nimi Terem-bowl yhdistettiin Terem-bovvanaan ja tarkoittaisi jumalten pyhäkköä. Tarinat kertoivatkin, että vielä 1870-luvulla kukaan kyläläisistä ei sanonut, että ”lähden Terebovlista, vain Trembovlista”.
Kaupungin linnanvuorta eli Zamkova Goraa vastapäätä olleella vuorella kerrotaan aikoinaan olleen kolme ristiä, joihin liittyi kolme kipua (ukr. тр(о)є болі , tr(o)e boli). Siellä olivat olleet mongolien hyökkäyksessä surmansa saaneiden ruhtinaan ja hänen kahden poikansa haudat. Koska mongolien hyökkäys tapahtui kuitenkin 144 vuotta myöhemmin siitä, kun kaupunkia mainittiin ensimmäisen kerran kronikoissa, kerrotaan vielä yhden narratiivin paljastaneen, että eräs vanha nainen kulki päivittäin kolmen puisen ristin luona rukoilemassa ja jatkuvasti toistamassa "Treboli, treboli...". Kun ihmiset alkoivat kysellä, mitä tarkoittaa "treboli", vanha nainen oli kertonut surevansa taisteluissa kuolleita kolmea poikaansa. Liikuttuneina hänen tuskastaan ihmiset alkoivat rukoilla ja toistaa sanoja "kolmea kipua", josta vuosien varrella muokkautui Terebovl ja sitten Terebovlja.
Kaupunki nykyisin

Kaupungin asukasluku oli korkeimmillaan vuonna 1990, jolloin siinä asui 15 483 asukasta. Jo vuonna 2001 asukasluku oli 13 455, siitä ukrainalaisia 97.92 prosenttia, ja 1.1.2021 oli 13 279 asukasta. Nykyään kaupungissa asuu suurimmalta osin ukrainalaisia, vaikka ennen vuotta 1939 täällä asui paljon juutalaisia ja puolalaisia. Tällä hetkellämilloin? asukkaita on 12 994, joidenkin lähteiden mukaan jopa 14 005, joista miehiä on 46 prosenttia ja naisia 54 prosenttia. Joidenkin lähteiden mukaan väestömäärän muutos alkaen vuodesta 1975 vuoteen 2015 oli -15,4 % ja vuodesta 2000 vuoteen 2015 noin -11,2 %.
Kaupungin läpi kulkee Bukarestiin vievä kansainvälinen ja 530,2 kilometriä pitkä M19-tie, joka on osa eurooppalaista tiereittiä E85. Kaupungin alueella on säilynyt 1600-luvun linnan rauniot, vanhoja kirkkoja ja hautausmaa. Hniznajoki jakaa Terebovljan läntiseen Vanhaankaupunkiin ja itäiseen uuteen kaupunkiosaan, joiden väliin on rakennettu useita siltoja, ja joista osa on peräisin Itävallan ajoilta. Vanhankaupungin keskustassa on entinen Velikij eli Suurtori, joka on nykyisin nimeltään Ševtšenkon aukio. Keskikaupungissa sijaitsevat Pyhän Nikolauksen puolustuskirkko kellotorneineen, josta ensimaininta on vuodelta 1614, renessanssityylinen Neitsyt Marian taivaaseenastumisen puolustuskirkko, renessanssi-barokkityylinen karmeliittojen luostarikompleksi, useita kertoja uusittu 1700-luvun klassismityylinen kaupungintalo, synagogarakennus, jossa on nykyisin urheilukoulu, ja vuonna 1928 rakennettu pyhien Pietarin ja Paavalin roomalaiskatolinen kirkko, joka on kuin pienoiskopio Pietarinkirkosta Vatikaanissa. Perinnöksi itävaltalaisilta kaupunkiin jäi rautatie, jonka yhteydessä rakennettiin vaikuttavia kaarevia maasiltoja. Niistä Terebovljan ja Plebanivkan kylän rajalla sijaitseva kylän nimeä kantava rautatiesilta (ukr. Плебанівський віадук) on yli 100 metriä pitkä ja noin 30 metriä korkea. Terebovljan kautta kulkeva Ternopil-Kopytšyntsi-rautatie oli osa Lviv–Tšernivtsin junarataa ja asemarakennuksen valmistuttua kaupungissa pidettiin avajaiset vuonna 1896. Jo vuonna 1939 kaupungin läpi kulki nopeita junia, joiden ajonopeus oli jopa 120 km/h. Rautatieaseman nimikyltissä käytetään edelleen kaupungin vanhaa puolalaista nimeä "Trembowlia".
Terebovljassa on toiminut joulukuusikoristeiden tehdas ja siinä on useita muunmuassa Stepan Banderalle, ruhtinas Vasylkolle, Ivan Frankolle, Taras Ševtšenkolle omistettuja muistomerkkejä ja muistotaulu kesäkuussa vuonna 1941 murhatuille lukiolaisille. Terebovljassa on syntynyt ja Lvivissä ukrainalaisessa teatterissa "Ukrainska Besida" (vuoteen 1928 "Ruska Besida") näyttelijänä työskennellyt Julia Mykolaenko (oikea nimi Zderkivna, synt. 1865 ja k. 1899).
Terebovljan linnoitus
Pyhän Nikolauksen puolustuskirkko kellotorneineen, v.2019
Pietari ja Paavalin kirkko
Karmeliittojen luostari
Terebovljan raatihuone v.2010
Terebovljan raatihuone
Terebovljan synagoga v. 2018
Terebovljan rautatieasema
Terebovljan luostari v. 2009
Plebanivkan kaareva rautatiesilta
Stepan Banderan muistomerkki Terebovljassa v. 2010
Muistomerkki kesäkuussa vuonna 1941 murhatulle viidelletoista lukiolaiselle patriootille
Aiheesta muualla

Kuvia tai muita tiedostoja aiheesta Terebovlja Wikimedia Commonsissa
Trembowlan taistelu 1672–1675.
Susie Päivärinta

Susie Päivärinta vuonna 2009.
Susanne Elisabeth ”Susie” Päivärinta (s. 10. toukokuuta 1964 Sundbyberg, Ruotsi) on ruotsalainen poplaulaja ja lauluntekijä. Hän aloitti muusikonuran vuonna 1985 yhdessä nuoremman sisarensa Lilin kanssa duossa Lili & Susie, joka saavutti eniten julkisuutta 1980- ja 1990-luvuilla.
Susie Päivärinta aloitti soolouran 2002, jolloin kappale ”New Day” alkoi soida radioissa. Vuonna 2005 ilmestyi sooloalbumi In the Sun, jolta julkaistiin single ”What Goes Around”. Päivärinta on myös ollut aktiivinen myös lauluntekijänä, hän osallistui muun muassa Lili & Susien Melodifestivalen-kappaleen ”Show Me Heavenin” tekemiseen 2009. Vuonna 2011 hän oli mukana tekemässä kahta laulua, ”C’est la Vie! It’s Alright!” ja ”Diamonds”, Espanjan Eurovision-laulukilpailukarsintoihin. Samana vuonna hän levytti kappaleen ”De månbleka tingen” Mr Jones Machine -yhtyeen kanssa.
Vuoteen 2014 mennessä Päivärinta oli säveltänyt noin 60 kappaletta eri artisteille.
Levytykset

In the Sun (2005)
Aiheesta muualla

Susie Päivärinnan sivusto (Arkistoitu – Internet Archive)
Suna (täsmennyssivu)

Suna voi tarkoittaa ainakin seuraavia asioita:
Suna, Espoon keskuksessa sijaitseva asuinalue
Suna, Suunujoen venäjänkielinen nimi
Suna, naisen etunimi
Suna, sukunimenä:
Marja Suna (1934–2022), suomalainen vaatesuunnittelija ja muotoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Suna”, voi hakea sivunnimihaulla, laajalla sivunnimihaulla tai tekstihaulla.